2021. gada 8. aprīlī Noteikumi Nr. 217

Rīgā (prot. Nr. 32 16. §)

**Grozījumi Ministru kabineta 2016. gada 19. janvāra noteikumos Nr. 50 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi"**

Izdoti saskaņā ar

[Eiropas Savienības struktūrfondu un](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums%22%20%5Ct%20%22_blank)

[Kohēzijas fonda 2014.–2020. gada](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums%22%20%5Ct%20%22_blank)

[plānošanas perioda vadības likuma](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums%22%20%5Ct%20%22_blank)

[20. panta](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums#p20) 6. un 13. punktu

Izdarīt Ministru kabineta 2016. gada 19. janvāra noteikumos Nr. 50 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi" (Latvijas Vēstnesis, 2016, 19., 242. nr.; 2017, 193. nr.; 2019, 7., 68. nr.; 2020, 94. nr.) šādus grozījumus:

1. Izteikt 9. punktu šādā redakcijā:

"9. Pasākumam pieejamais kopējais attiecināmais finansējums ir 47 910 415 *euro*, tai skaitā Eiropas Reģionālās attīstības fonda finansējums – 40 399 189 *euro*, valsts budžeta līdzfinansējums – 4 754 147 *euro* un nacionālais privātais līdzfinansējums – 2 757 079 *euro*. Pētniecības pieteikumu īstenošanai plānotais kopējais attiecināmais finansējums ir 44 925 282 *euro*, tai skaitā Eiropas Reģionālās attīstības fonda finansējums – 37 861 826 *euro*, valsts budžeta līdzfinansējums – 4 306 377 *euro* un nacionālais privātais līdzfinansējums – 2 757 079 *euro*."

1. Izteikt 31.punktu šādā redakcijā:

"31. Pētniecības pieteikuma iesniedzējs pirmajā, otrajā un trešajā atlases kārtā noslēdz līgumu ar finansējuma saņēmēju par pētniecības pieteikuma īstenošanu 36 mēnešu laikā. Pētniecības pieteikuma iesniedzējs ceturtajā atlases kārtā noslēdz līgumu ar finansējuma saņēmēju par pētniecības pieteikuma īstenošanu 30 mēnešu laikā, bet ne ilgāk par pētniecības pieteikuma īstenošanas beigu termiņu – 2023. gada 30. jūniju. Pētniecības pieteikuma iesniedzējs noslēguma ziņojumu zinātniskās kvalitātes vērtēšanai finansējuma saņēmējam iesniedz līdz 2023. gada 15. jūlijam, bet noslēguma maksājuma pieprasījumu – līdz 2023. gada 30. augustam."

1. Izteikt 40.punktu šādā redakcijā:

"40. Finansējuma saņēmēja šo noteikumu [37.](https://likumi.lv/ta/id/279803#p37) punktā (izņemot 37.12. apakšpunktu) un 38. punktā minētās izmaksas nepārsniedz 2 985 133 *euro* no kopējā pasākumam plānotā attiecināmā finansējuma apmēra. Maksimālais pieļaujamais Eiropas Reģionālās attīstības fonda finansējuma apmērs ir 85 procenti no finansējuma saņēmēju izmaksu kopsummas, nacionālo finansējumu 15 procentu apmērā nodrošina no valsts budžeta līdzekļiem."

1. Izteikt 53. un 53.1 punktu šādā redakcijā:

"53. Ja finansējuma saņēmējs pētniecības pieteikuma īstenošanas laikā vai piecus gadus pēc pētniecības pieteikuma īstenošanas termiņa beigām pēc pēdējā maksājuma konstatē, ka pētniecības pieteikums neatbilst šo noteikumu 2.1. un 2.4. apakšpunktā minētajam kritērijam, pētniecības pieteikuma iesniedzējam ir pienākums atmaksāt finansējuma saņēmējam visu projekta ietvaros saņemto publisko finansējumu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108.](https://likumi.lv/ta/id/279803#p108) panta piemērošanai (turpmāk – Komisijas regula Nr. 794/2004), [10.](https://likumi.lv/ta/id/279803#p10) pantu, tiem pieskaitot 100 bāzes punktus, no dienas, kad publiskais finansējums tika izmaksāts pētniecības pieteikuma iesniedzējam, līdz tā atgūšanas dienai, ievērojot Komisijas regulas Nr. 794/2004 [11.](https://likumi.lv/ta/id/279803#p11) pantā noteikto procentu likmes piemērošanas metodi.

53.1 Ja tiek pārkāpti Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) nosacījumi, ar saimniecisko darbību saistīta pētniecības pieteikuma iesniedzējam ir pienākums atmaksāt finansējuma saņēmējam visu pētniecības pieteikuma ietvaros nelikumīgi saņemto publisko finansējumu kopā ar procentiem, kuru likmi publicē Eiropas Komisija saskaņā ar Komisijas regulas Nr. 794/2004 [10.](https://likumi.lv/ta/id/279803#p10) pantu, tiem pieskaitot 100 bāzes punktus, no dienas, kad publiskais finansējums tika izmaksāts pētniecības pieteikuma iesniedzējam, līdz tā atgūšanas dienai, ievērojot Komisijas regulas Nr. 794/2004 [11.](https://likumi.lv/ta/id/279803#p11) pantā noteikto procentu likmes piemērošanas metodi."

Ministru prezidents A. K. Kariņš

Izglītības un zinātnes ministre I. Šuplinska